Med jaguarens kraft

Med jaguarens kraft – en reise i det ukjente Amazonas er en norsk bok fra 2006 skrevet av Anders C. Krogh. Boken handler om hans opphold hos matses-folket i Amazonas.

Som medlem av stammen opplevde Krogh dagliglivet i regnskogen - men også høytid, fest og ulykke. I tillegg kom han på sporet av et helt ukjent folk - demosjbå - et folk selv ikke matsesene kjente.

Boken tar for seg isolerte urfolks kamp for sitt land og overlevelse i møte med en destruktiv omverden der kapitalkreftene styrer. Den tar også for seg Kroghs personlige indre reise som utspiller seg i en drakamp mellom hans sterke ønske om å leve sammen med det ukjente demosjbå-folket og faren han utsetter dem for ved å oppsøke dem.

Boken fikk terningkast 5 av Aftenpostens anmelder Jan Gunnar Furuly. Forfatteren og boken var gjenstand for to timelange radioprogrammer på NRK P2 i juli 2020.

Boken er også gitt ut i Finland under tittelen Jaguaarin voima på forlaget Bazar Kustannus.

Referanser

Eksterne lenker 
 Forfatterens hjemmeside om boken. Besøkt oktober 2020.

Bøker fra 2006
Reiseskildringer
Antropologistubber